Die Britse Leeus wat in 1930 deur Nieu-Seeland getoer het, het vlootblou truie gedra, wat op die destydse swart en wit rolprente nie van die All Blacks s’n onderskei kon word nie.
Die blou Leeutruie is al sedert 1910 se Suid-Afrikaanse toer gedra, toe dit blykbaar gebruik is omdat die meeste spanlede destyds Skotte was.
Die Leeus wat in 1938 in Suid-Afrika getoer het, was die laaste om die blou trui te dra. Toe die volgende Leeuspan in 1950 Nieu-Seeland toe is, was die trui rooi, soos ons dit vandag nog ken.
Vandag nog, 130 jaar nadat die eerste All Blacks deur Brittanje getoer het, word daar nie ligtelik met die wêreld se beste rugbyspan se trui gepeuter nie.
Toe, in die enkele toets teen Skotland op sy kort Suid-Afrikaanse toer in 1960, het die Bokke weer swart broeke gedra.
Die beroemde Boksenter John Gainsford het sy buiging vir Suid-Afrika in dié toets gemaak, en was bitter teleurgestel in die swart broek. Dit het hom nie soos ʼn Springbok laat voel nie, het hy gesê.
Vergoed dié beperkte korttermynwins werklik vir die prysgawe van die aansporing wat die dra van ʼn legendariese trui potensieel inhou?
Jou klere gaan nie maak of jy sleg of goed speel nie. Net so behoort ‘n ander kar as jou eie nie verskil te maak hoe jy ry nie. As jy fiks is en psigies reg is speel jy reg.